  Виталий Пронин Сюрес лэсьтӥське быдэс шаерамы но. Та понна федерал бюджетысь висъямын 1,5 миллиард манет.Ижысь сюресъёсты тупатъян-выльдон понна висъямын 500 миллион манет. Кызьы мынэ уж, эскериз Удмуртилэн Тӧроез Александр Соловьев.Ленин ёросысь ульчаосты но азбаръёсты лэсьтонлы 70 миллион манет висъямын. Ӝыныез ужъёс йылаз-пумаз вуттэмын ни. Озьы ик туэ висъяны чаклам уксё пӧлысь 50 процентэз кутэмын ни.Сюресъёсты эскерыкузы, кивалтӥсьёс вераськон ӝутӥзы ӟечлык сярысь но. Кылсярысь, Шевченко ураме вӧлдэм асфальт пумысен ӝожтӥськонъёс ялан вуыло, быдэс асфальтсэ воштыны курыса. Со волятэмынвал 2013-тӥ арын. Но сюрес лэсьтӥсьёс выльысь тупатъян борды басьтӥськыны воксё уг дырто, отын но татын кылдэм гопъёсты гинэ кышъяло. Александр Соловьев югдурез тупатыны 10 нунал сётӥз.  Тӧро пусйиз: котькыӵе куазь медло, но сюрес лэсьтӥсьёс ужзылэн ӟечлыкез понна асьсэос кыл кутыны кулэ.- Сюрес лэсьтон Ижын урод уг мыны. Асфальтлэсь ӟечлыксэ ялан эскерыса возё нимысьтыз специалистъёс. Но сюрес лэсьтӥсьёс вань висъям уксёез уже кутысалзы ни ке, шумпотысал, - шуиз А. Соловьев.Куддыр рос-прос понэм асфальт вылтӥ шур кадь ву бызе, сюресэз быдтэ. Таӵе  учыръёс луыны кулэ ӧвӧл. Азьвыл ик чакланы куремын, кытысь гумыосты вошъяно, сюрес гудӟыса кема медаз улы шуыса. Тӧро верамъя, Ижысь вань сюресъёсты рос-прос лэсьтон понна кык-куинь ар ӵоже городлы арлы быдэ ог 1 миллиард манет висъяны кулэ. Соку азбаръёс но, пролкаос но вольытэсь луозы.Сюрес лэсьтӥське быдэс шаерамы но. Та понна федерал бюджетысь висъямын 1,5 миллиард манет.Сергей Захаров Туспуктӥз А. Горбунов Теги: Ижкар  